সাসপেন্ড হওয়ার পর বাবরি মসজিদ নিয়ে হুমায়ুন যা বললেন…

ওয়েব ডেস্ক: বৃহস্পতিবার বহরমপুরে সভা মুখ্যমন্ত্রী মমতা বন্দ্যোপাধ্যায়ের। এদিন সকালে জেলার নেতারা পৌঁছেছেন সভাস্থলে। ছিলেন ভরতপুরের বিধায়ক হুমায়ুন কবীরও (Humayun Kabir)। আচমকাই ছন্দপতন। তৃণমূল সাংবাদিক বৈঠক করে হুমায়ুনকে সাসপেন্ডের কথা ঘোষণা করে। খবর পাওয়ার পর সভাস্থল ছাড়লেন হুমায়ুন। হুমায়ুন কবীর (Humayun Kabir) চরম হুঁশিয়ারি দিয়ে দিলেন। বললেন – কালই রিজাইন করে দেবেন এবং মুর্শিদাবাদেই (Mursidabad) নিজের নতুন দল বানাবেন। হুমায়ুন বুঝিয়ে দিলেন দলের কড়া পদক্ষেপের পরও বাবরি মসজিদ নিয়ে নিজের অবস্থান থেকে নড়তে নারাজ তিনি।

বেলডাঙায় ৬ ডিসেম্বর বাবরি মসজিদ তৈরির ঘোষণা করেছিলেন হুমায়ুন। বাবরি মসজিদ ধ্বংসের দিন ওই মসজিদ প্রতিষ্ঠার দিন হিসাবে বেছে নিয়েছেন হুমায়ুন। বাবরি মসজিদ নিয়ে মন্তব্য ঘিরেই বিতর্কের সূত্রপাত। এরপরই তৃণমূল হুমায়ুনের থেকে দূরত্ব তৈরি করে। বৃহস্পতিবার সাংবাদিক বৈঠকে ফিরহাদ জানান, ৩ বার তাঁকে শোকজ (Show Cause) করা হয়েছিল। কিন্তু পরিস্থিতি পাল্টায়নি। তাই দল থেকে এবার তাঁকে সাসপেন্ড করা হল। ফিরহাদ সাংবাদিক বৈঠকে জানান, দল হুমায়ুনের সঙ্গে কোনও রকমের সম্পর্ক রাখবে না। ধর্ম নিয়ে যাঁরা বিভাজনের রাজনীতি করেন, তাঁদের সঙ্গে দল কোনও সম্পর্ক রাখবে না। তৃণমূল কোনও দিন ধর্ম নিয়ে রাজনীতি বরদাস্ত করবে না। শৃঙ্খলাভঙ্গের অভিযোগে এই সিদ্ধান্ত বলে জানাল তৃণমূল। আগামী ২২ ডিসেম্বর মুর্শিদাবাদে নিজের দলের (Own Party) ঘোষণা করবেন হুমায়ুন কবীর (Humayun Kabir)।
বৃহস্পতিবার এমনটাই জানিয়েছেন তিনি।

আরও পড়ুন: নাম না করে হুমায়ুনকে ‘মীরজাফর’ নিশানা, দেখুন বিগ আপডেট

হুমায়ুন জানান, আগামিকাল অর্থাৎ শুক্রবার অথবা সোমবার ইস্তফা দেবেন তিনি। চলতি মাসের ২২ তারিখ নতুন দল ঘোষণা করবেন। হুমায়ুনের কথায়, “তোলাবাজ-সাম্প্রদায়িকতা বিরোধী দল তৈরি করব। বেলডাঙায় বাবরি মসজিদ হবেই। নির্ধারিত দিনেই শিলান্যাস হবে। কারও ক্ষমতা থাকলে রুখে দেখাক।” তাঁর হুঙ্কার – তৃণমূল, বিজেপি সবার বিরুদ্ধে লড়ব, ১৩৫টি আসনে প্রার্থী দেব। কে কী করতে পারে দেখে নেব।
হুমায়ুন বলছেন, ‘‘আমি এখনও কোনও চিঠি পাইনি। অপেক্ষা করুন, অনেক কিছু বলার আছে।

দেখুন ভিডিও